د افغانی سرې میاشتې د شمال زون اړوند د بلخ څانګې د ناستو په تالار کې د ولایتی مجامع لومړۍ ناسته ترسره شوه!* ورځ: دوشنبه نیټه: ۱۴۴۵/۱۱/۲۵ د افغانی سرې میاشتې د بلخ څانګې لخوا په بلخ ولایت کې د شمال زون سرې میاشتې رئیس ښاغلی قاری محمد یونس معصومی او د بلخ ولایت د ۱۴ ولسوالی او د مزارشریف ښار اړوند د دولسو ناحیو د ولایتی مجامع ۲۷ تنه فعاله غړو په شتون رسمی ناسته ترسره شوه. لومړی ناسته د قرآن کریم په څو مبارکو آیاتونو سره پیل شوه. وروسته له هغه د بلخ ولایت سرې میاشتې رئیس ښاغلی قاری عبدالله شهکار لخوا یاده ناسته رسمآ پرانیستل شوه. همدارنګه ښاغلی شهکار صاحب د ولایتی مجامع غړو اړیکې د سرې میاشتې سره ګټورې وبللې. ورپسې بیا د دعوت او ارشاد لوی مدیر ښاغلی مولوی لعل محمد همت د یادې ناستې په تړاو هر اړخیزې خبرې وکړې. وروسته بیا د افغانی سرې میاشتې ټولنې د ولایتی مجامع ریاست د جلساتو لوی مدیر ښاغلی مجیب الرحمن تسل د ولایتی مجامع د غړو د دندې لایحه، اهدافو او ارزښت په اړه بشپړ معلومات د یادې مجامع غړو ته وړاندې کړل. وروسته له هغه د ولایتی مجامع ۲۷ تنه غړو د سلا او مشورو څخه وروسته درې کسه؛ لومړی ښاغلی مفتی عبدالمتین جلیلی د بلخ ولایت په کچه د ولایتی مجامع رئیس په توګه، مولوی حبیب الله ابو نصر د رئیس مرستیال په توګه او ښاغلی قاری نذیر احمد د منشی په توګه وټاکل شو. د یادولو وړ ده چې د جلسې د پای په شېبو کې د شمال زون د خپرونو عمومی مدیر لخوا د سرې میاشتې ۷۸ مه ګنه مجلې او د سرې میاشتې د‌ پېژندنې کتابونه( بوکلیت) د ناستې ګډونوالو باندې وویشل. والسلام #:د شمال زون د خپرونو لوی مدیریت